རང་གཞན་ལ་གཏན་གྲོས་གདམས་ངག་གི་
ཚུལ་དུ་བརྗོད་པའི་ཕྲེང་བ་སྙིང་གི་བདུད་རྩི་
ཞེས་བྱ་བ་བཞུགས་སོ།།

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

༈ འཁོར་ལོའི་མགོན་པོ་བཀའ་དྲིན་མཚུངས་མེད་
རྡོ་རྗེ་འཆང་ཆོས་ཀྱི་རྗེ། ཆོས་ཀྱི་རྒྱལ་པོ།
ཀུན་མཁྱེན་པདྨ་ཉིན་བྱེད་དབང་པོས་
ཐུགས་རྗེས་གཟིགས་ཤིག།
ཀྱེ་མ། བདག་མིའི་ལུས་ནི་ཐོབ། བསྟན་པའི་སྒོ་རུ་ནི་ཞུགས།
ལམ་ཕྱིན་ཅི་མ་ལོག་པ་ནི་རྙེད། མཚན་ལྡན་གྱི་བླ་མ་ནི་མཇལ།
རྙེད་དཀའ་བ་དག་རྙེད་ཅིང་རང་དབང་རང་ལ་ཡོད་པའི་དུས་འདིར།
ཟིན་དུས་མེད་ཅིང་སྙིང་པོས་དབེན་པའི་ཚེ་འདིའི་བྱ་བ་རྨི་ལམ་སྒྱུ་མ་ལྟ་བུ་
ཡུད་ཙམ་པས་བློ་མི་འབྲིད་པར། བཤུལ་ཐག་རིང་པོ་ཚེ་ཕྱི་མ་ཕན་ཆད་
ལ་ཕན་པའི་བསམ་སྦྱོར་ཆོས་མཐུན་སྣ་རེ་ཡིན་ཡང་ཅི་ནས་བྱ། ག་རེ་ད་
རེས་རང་མགོ་རང་གིས་མ་བཏོན་ན། འདོན་རོགས་བྱེད་མཁན་སུ་ཡོད།
འཁོར་བ་མཐའ་མེད་ནས་ཐར་དུས་ནམ་ཡོད། ཆོས་ལྡན་གྱི་རྟེན་བཟང་པོ་
ནམ་ཐོབ། སངས་རྒྱས་འབྱུང་བའང་དཀོན་ལ་རབ་ཏུ་བྱུང་བའང་དཀོན་ན།
སྨིན་གྲོལ་གྱི་ཆོས་ཚུལ་ཟབ་མོ་དང་འཕྲད་པའི་སྐལ་བ་འདི་ལྟ་བུ་ནི་རྙེད་མི་
430

རང་གཞན་ལ་གཏན་གྲོས་གདམས་ངག་གི་ཚུལ་དུ་བརྗོད་པའི་ཕྲེང་བ་སྙིང་གི་བདུད་རྩི།

སྲིད་པའི་ཚོད་དུ་གདའ། དེས་ན་དེང་ནས་བཟུང་སྟེ་རྗེ་བཙུན་པདྨ་ཉིན་བྱེད་དབང་
པོའི་སྐུ་གསུང་ཐུགས་དང་རོ་གཅིག་མ་གྱུར་གྱི་བར་དུ་དམ་པའི་ཆོས་དང་མི་མཐུན་པའི་
བློ་ངན། སྤྱོད་ངན་ཐ་ན་རྨི་ལམ་དུའང་མི་འབྱུང་བར་བྱ། འགྲོ་འདུག་ཟ་ཉལ་ཅི་
བྱས་ཀྱང་རུང་སྟེ་རང་རྒྱུད་རང་གིས་བརྟག །རང་སྐྱོན་རང་གིས་བསལ། མ་ཎི་རྡོག་
གཅིག་བཏོན་པ་ལ་སེམས་ཀྱི་འཕེན་པ་བཟང་ངན་ལན་གཅིག་བལྟ།
ཟས་ཁམ་
གཅིག་ཟ་བ་ལ་བློའི་སྐོར་རྫོགས་ལན་གཅིག་བྱེད། གནོད་པ་དང་མི་དགེ་བའི་བསམ་
སྦྱོར་རྣམ་པ་ཀུན་ཏུ་དོར་ནས་ལུས་ངག་ཡིད་གསུམ་བྱང་ཆུབ་ཀྱི་སེམས་རིན་པོ་ཆེ་ལ་
ཧྲིལ་དྲིལ་བ་ནི་དམ་དུ་བཅའ་བ་དང་པོ་སྟེ།
རྣམ་ཀུན་བྱང་ཆུབ་སེམས་ཀྱི་འཕན་པ་བཏང་།།
བདེ་ན་བྱིན་རླབས་སྡུག་ན་ལས་སུ་ཤེས།།
བདེ་སྡུག་ཀུན་ལ་བཏང་ལེན་དམིགས་པ་བསྒོམ།།
རང་སེམས་དཀར ས་དཀར་ཞིང་དཀོན་མཆོག་མི་ཁྲེལ་བྱ།།
བདག་ལྟ་བུའི་སྐལ་དམན་ལ་ཞལ་དངོས་སུ་སྟོན་ཅིང་སྨིན་གྲོལ་གྱི་བྱིན་རླབས་
སྩོལ་བ། སངས་རྒྱས་ཀུན་ལས་བཀའ་དྲིན་ཆེ་བའི་བླ་མ་རིན་པོ་ཆེར་ལུས་དང་སྲོག་
ལ་མི་བལྟ་བར་མཉེས་པ་ཁོ་ན་བསྒྲུབ་ཅིང་མི་མཉེས་པ་སྐད་ཅིག་ཀྱང་མི་བྱ། ཆོས་སྐུ་
རྡོ་རྗེ་འཆང་དུ་ཐག་བཅད། བཀའ་དྲིན་འཁོར་མཐའ་མེད་པར་གདུང་ཤུགས་བསྐྱེད།
བསམ་ན་རྣམ་ཐར་བསམ། སྨྲ་ན་གསོལ་འདེབས་བྱེད། མཉམ་གཞག་ཏུ་ཐུགས་
431

ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

ཡིད་བསྲེ། རྗེས་ཐོབ་ཏུ་དག་སྣང་སྦྱངས། རྣམ་པ་ཀུན་ཏུ་མོས་གུས་བསྒོམས་ནས་
ཅི་མཛད་ཡེ་ཤེས་ཀྱི་རོལ་པ། ཅི་བྱུང་བྱིན་རླབས་དང་དངོས་གྲུབ་ཏུ་ཤེས་པས་སྣང་
སྲིད་བླ་མ་ཆོས་སྐུའི་འཁོར་ལོར་བལྟ་བ་དང་། མེད་བཞིན་དུ་ཡོད་པར་འདུ་ཤེས་ནས་
འཁོར་བ་རྣམས་སུ་སྡུག་བསྔལ་མི་བཟད་པ་སྣ་ཚོགས་ཉམས་སུ་མྱོང་བའི་རྩ་བ་བདག་
ཏུ་འཛིན་པ་ཡུལ་འདོན། མ་རིག་པ་ཐེར་ལ་བཏོན། རང་ཆེ་འདོད་དང་སྐྱིད་འདོད་
ཀྱི་འགོང་པོ་རྩད་ནས་ཕྱུང་། ཐོག་མེད་ནས་ད་ལྟའི་བར་དུ་ཕུང་ཕུང་བརླག་བརླག་གི་
བྱུར་འདྲེ་ཆོས་བརྒྱད་ཀྱི་རྟོག་ངན་རྨི་ལམ་དུ་སྐྱེས་ཀྱང་ཚར་བཅད། མི་འདོད་པ་ཐམས་
ཅད་ངར་འཛིན་གྱི་སྟེང་དུ་སྤུངས། མདོར་ན་ཅི་བྱས་ཆོས་སུ་འགྲོ་བར་བྱ་ཞིང༌།
ཆོས་བདག་འཛིན་གྱི་གཉེན་པོར་འགྲོ་བ་ཞིག་བྱ་བའི་དམ་བཅའ་གཉིས་པ་སྟེ།
སྒྲུབ་ན་དཔལ་ལྡན་བླ་མར་མཉེས་པ་བསྒྲུབ།།
འདུལ་ན་པུང་རྩ་བདག་འཛིན་ཁོ་ན་འདུལ།།
སྤངས་ན་ཆོས་བརྒྱད་བློ་ངན་འདི་ཀ་སྤང༌།།
ཅི་བྱས་ཆོས་སུ་འགྲོ་བའི་ལས་ཤིག་བྱ།།
སྲོག་དབུགས་ཀྱིས་བསྡུས་པའི་སེམས་ཅན་ལ་ཕ་མ་དྲིན་ཅན་ཤ་སྟག་ཏུ་མ་
གྱུར་པ་ནི་གཅིག་ཀྱང་མེད། དེ་ཡང་ཡང་ནས་ཡང་དུ་དྲིན་གྱིས་བསྐྱངས་པ་ཡིན་ཡང་
ད་ལྟ་མས་བུ་ངོ་མ་ཤེས། བུས་མ་ངོ་མ་ཤེས་པར་ལ་ལ་ནི་དགྲ། ལ་ལ་ནི་གཉེན།
ལ་ལ་ནི་བཏང་སྙོམས་པར་གྱུར། མ་རྒན་རྣམས་ཐར་མེད་འཁོར་བའི་བཙོན་དོང་ན་
432

རང་གཞན་ལ་གཏན་གྲོས་གདམས་ངག་གི་ཚུལ་དུ་བརྗོད་པའི་ཕྲེང་བ་སྙིང་གི་བདུད་རྩི།

སྡུག་བསྔལ་དུ་མས་གཙེས་པ་འདི་ལྟར་ལ་བདག་ཁོ་ན་ལུས་སེམས་བདེ་བས་ག་
ལ་ཆོག །དྲིན་ཅན་ཁོང་རྣམས་བདེ་བ་དང་ལྡན་ན་བདག་ཁས་དམན་ཉམ་ཆུང་དབུལ་
ཕོངས་སུ་གྱུར་ཀྱང་ཤིན་ཏུ་དགའ་སྟེ་ཁོང་རྣམས་ཀྱི་སྡུག་བསྔལ་གྱི་ཁུར་ཡིན།
ཁོང་རྣམས་མ་རིག་པའི་དབང་གིས་བདག་ལ་དགྲར་བལྟ་བ་དང༌། འཁོན་དུ་འཛིན་
པ་དང༌། སྐུར་པ་འདེབས་པ་དང༌། འབར་ཤ་བསྡིགས་ར་བྱེད་པ་དང༌། བུབ་ཁ་
བཏང་བ་དང༌། བསྣུན་བརྡེག་བྱེད་པ་སོགས་ཁག་ཅི་སྟེ་ཡོད། སླར་ཡང་བདག་
ལ་བརྟེན་ནས་མ་རྒན་རྣམས་སྡིག་སོག་པའི་རྒྱུ་དེ་འདྲ་སྙིང་རེ་རྗེ་ཨང་། དེས་ན་བདག་
གིས་སེམས་ཅན་རྣམས་ལ་འདོད་ཆགས་སམ། ཞེ་སྡང་ངམ། གཏི་མུག་གིས་ཀུན་
ནས་བསླངས་བའི་མི་དགེ་བའི་སེམས་སྐད་ཅིག་མས་བསྐལ་བ་དུ་མའི་དག་འབྲས་
འཇོམས་པ་དེ་ལྟ་བུ་དང༌། ཆེ་འདོད་ཀྱི་ཁ་ཐབས། ཟ་འདོད་ཀྱི་མགོ་བསྐོར།
བསླུ་འདོད་ཀྱི་གཡོ་སྒྱུ་སྐད་ཅིག་ཀྱང་སྐྱེད་པར་མི་བྱ་ཞིང༌། ལུས་ངག་ཡིད་གསུམ་
སེམས་ཅན་གྱི་དོན་དུ་བྱང་ཆུབ་སྒྲུབ་པ་དང། ཆོས་དང་ཟང་ཟིང་གི་སྦྱིན་པ་རང་འཁོས་
གང་ཡོད་ཟོལ་ཟོག་མི་བྱ་བ་སོགས་ཕར་ཕྱིན་དྲུག་ལ་འབད་འབུང་ཅི་ནུས་སུ་བཏོན་པ་
ནི་དམ་དུ་བཅའ་བ་གསུམ་པ་སྟེ།
ཁྲོ་བའི་ལན་དུ་སླར་ཡང་མི་ཁྲོ་ཞིང༌།།
གཤེ་དང་མཚང་བྲུ་བརྡེག་ལ་ལན་མི་སྟེར།།
ཤི་ཡང་ལོག་པའི་འཚོ་པར་མི་སྤྱོད་ཅིང༌།།
འགྲོ་ཕན་གཡོ་སྒྱུ་མེད་པར་བསྒྲུབ་པར་བྱ།།
433

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

འཁོར་མཐའ་མེད་པའི་དྲིན་ལྡན་མ་རྒན་རྣམས་བྱང་ཆུབ་མ་ཐོབ་ན་ཕན་ཕྱོགས་
རེ་བཏགས་ཀྱང་མི་ཕྱིན་པས་བདག་གི་དོན་མ་འགྲུབ་ཀྱང་ཅི་ལྟོ། བདག་ལ་ཕ་མ་
སེམས་ཅན་ལས་གནད་ཆེ་བ་ས་སྟེང་དུ་གར་ཡོད། ཁོང་རྣམས་ཀྱིས་ཚེ་རབས་མང་
པོར་ཕན་བཏགས་ལུགས་མ་ཤེས་པ་མ་གཏོགས་བདག་གི་དོན་དུ་འདི་མ་བྱས་པ་མེད་
པ་དེའི་ཕྱིར་ཁོང་རྣམས་འཁོར་བ་ན་མཐའ་མེད་དུ་འཁོར་བ་ཡིན་པས་བདག་གིས་ད་
རེས་ལུས་སྲོག་འདོར་ཡང་དྲིན་ལན་སོད་ནུས་མིན་པས་སེམས་ཅན་གྱི་ཆེད་དུ་སངས་
རྒྱས་ཁོ་ན་དོན་དུ་གཉེར་བ་ལས་བདག་ལ་བྱ་རྒྱུ་གཞན་ཅི་མཆིས། དེ་ཡང་ཐར་པ་
སྒྲུབ་པའི་ཐབས་སུ་སངས་རྒྱས་བྱང་སེམས་ཀྱིས་གསུངས་པ་ཡིན་ཕྱིན་འདི་མི་ཟབ་བྱ
བ་ཡེ་མེད་ཅིང་། བཟང་ངན་འདམ་ཀ་བྱར་མེད་པས། རང་གི་དབང་པོ་དང་མཐུན་
པ་ཞིག་ལ་ཉམས་ལེན་མཐར་འདོན་པ་ཡིན་ཡང་། གཏད་སོ་གཅིག་ཀྱང་མེད་པའི་
གསར་འགྲོགས་རེ་བྱེད་ནས། ཐེ་ཚོམ་གྱིས་དངོས་གྲུབ་འགྱངས། ཆོས་སྤང་གི་
ལས་ངན་བསགས་པ་དེ་ནམ་ཡང་མི་བྱ་བར། སྤང་ལ་པེ་ཕུར་བཏབ་པ་ལྟར་བློ་བརྟན་
ཞིང་འགྱུར་ལྡོག་མེད་པས་བྱས་པ་ལམ་དུ་འགྲོ། བྱས་པ་མཐར་ཕྱིན་པ་ཞིག་བྱ།
རང་གིས་ཉམས་སུ་མ་མྱོང་བར་ཐོས་ལོང་མེད་པར་བཤད་འདོད་དང་། འཇིག་རྟེན་
རྣམ་རྟོག་ལུ་གུ་རྒྱུད་བཅད་ནས་ཞག་གཅིག་བསྒོམས་མ་མྱོང་བར་གྲུབ་རྟགས་འདོད་
པ་དང༌། ཉམས་རྨིས་ལ་མཆོག་འཛིན་གྱི་ཞེན་པ་སོགས་ནམ་ཡང་མི་བྱ་བ་ནི་དམ་
བཞི་པར་བཅས་པ་སྟེ།
434

རང་གཞན་ལ་གཏན་གྲོས་གདམས་ངག་གི་ཚུལ་དུ་བརྗོད་པའི་ཕྲེང་བ་སྙིང་གི་བདུད་རྩི།

བསྒྲུབ་བྱར་ཡིན་ཡང་ལམ་ལ་རེ་དོགས་སྤང༌།།
ཕན་འདོགས་ཡིན་ཡང་ལན་ལ་རེ་བ་སྤང༌།།
རྣམ་པ་ཀུན་ཏུ་ཆོས་ལ་ཐེ་ཚོམ་སྤང༌།།
ཚབ་ཚུབ་བློ་སྣ་མི་མང་བརྟན་པར་བྱ།།
བདག་སེར་གོས་འདི་གྱོན་ཕྱིན་ཆོད་ཤཱཀྱ་ཐུབ་པའི་རྗེས་འཇུག་ཡིན་པས་ཁོང་
གིས་ཅི་གསུངས་བྱ་བ་ལས་གཞན་གྱི་ཁུར་ཐང་མ་མཆིས། ཁྱད་པར་སེམས་ཀྱིས་
སྣང་བ་དབང་དུ་མ་འདུས་པས་ཆོས་ལ་ཁག་བཞག་ནས་འཇིག་རྟེན་ཆགས་སྡང་གི
བསམ་སྦྱོར་དང་། རང་གི་ཁ་རྒྱབ་ལ་བརྟེན་པའི་སྡིག་གྲངས་མེད་པ་འདི་མི་བསགས།
སངས་རྒྱས་ལ་དགྲ་གཉེན་མ་མཆིས་ན་བདག་དེའི་རྗེས་སུ་འཇུག་པ་ལ་དགྲ་གཉེན
གྱི་འཛིན་སྟངས་དང༌། དེའི་གླེང་བསླང་ཙམ་ཡང་བྱེད་དོན་ཅི་ཡོད། བུ་དང་ཆུང་
མ་སོགས་མི་གསོ་ཀ་མེད་ནི་མེད་པས། དམ་པའི་ཆོས་གཤའ་མ་སྒྲུབ་པ་དེ་མུ་གེས་
འཆི་ཟེར་བའང་མ་ཐོས་ན། སོ་ནམས་དང་ཚོང་ཁེ་སོགས་ལ་ཡིད་ཕྲེང་ནས་ཅི་
ཞིག་བྱ། དེས་ན་བདག་ལུས་རབ་བྱུང་དུ་འདུག་ནས་སེམས་ལ་ཁྱིམ་པའི་བྱ་བཞག་
དང་རྣམ་རྟོག་བཀོད་པ་འདི་མི་འཐད་པས་དེང་ནས་མི་ཆོས་རྒྱབ་ཏུ་བསྒྱུར། ལྷ་ཆོས་
དང་དུ་ལེན། གྲུབ་ཐོབ་གོང་མ་རྣམས་ཀྱི་མཛད་སྤྱོད་ལ་མིག་ལྟོས་ཡར་ལྡན་བྱེད་པ་
ནི་དམ་བཅའ་ལྔ་པ་སྟེ།
435

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

རབ་བྱུང་ཡིན་པས་འཇིག་རྟེན་ཁུར་ཐང་མེད།།
ཕ་ཆུས་སངས་རྒྱས་བསྟན་པའི་གཞུང་ཤིང་བཟུང༌།།
སོ་ནམ་དད་སོགས་འཕགས་པའི་ནོར་བདུན་བསགས།།
དགྲ་འདུལ་གཉེན་སྐྱོང་རང་གི་སེམས་ལ་བྱ། ཁྱད་པར་ཁ་ཉེས་པ་ཀུན་གྱི་
སྒོ་ཡིན་པར་མ་ཟད། ལོང་གཏམ་ལྡབ་ལྡིབ་དགེ་སྦྱོར་གྱི་སད་དུ་གསུངས་པས་ཆོས་
ལྡན་གྱི་གཏམ་ལས་སྨྲ་བ་མང་པོ་མི་བྱ། དུས་ཀྱི་དབང་གིས་ངན་འགྲོའི་ལས་ཅན་ཁོ་
ན་ལྷན་ཅིག་ཏུ་ཚོགས་དངོས་བསྟན་འདི་ལྟར་ལ། བདག་བླ་མ་སངས་རྒྱས་ཀྱིས་རྗེས་
སུ་བཟུང་བའི་ཕོ་རྒོད་བླ་མའི་རྣམ་ཐར་སྐྱོང་བ་ལས། ཁོང་རྣམས་ཀྱི་མིག་ལྟོས་ངན་
པས་བསླབ་བྱ་བག་ཡངས་སུ་འདོར་ནས་རང་རྒྱུད་རང་གིས་བསྲེག་དོན་ཅི་སྟེ་ཡོད།
ཕྱོགས་རིས་ཀྱི་ཁ་འཛིན། ཆོས་ཀྱི་ཆགས་སྡང་། རྣམ་པ་ཀུན་ཏུ་རང་རྩིས་ཆེ་བའི་རང་
ལ་ང་རྒྱལ་དང་རློམ་སེམས་ཀྱིས་རང་ཕུང་ཞིང༌། གཞན་ལ་ཕྲག་དོག་དང་ཟུར་ཟས་
གཞན་རྒྱུད་དཀྲུགས་ཏེ། མཐར་གཉིས་ཀ་ངན་སོང་དུ་འཕེན་པའི་བདག་བསྟོད་
གཞན་སྨོད་ཀྱི་བསམ་སྦྱོར་ཚིག་ཏུ་སྨྲ་བར་ཡང་མི་བྱ། ཞལ་གཟིགས། མངོན་ཤེས།
མོ་རྨིས། མཚན་རྟགས། ཐོས་བསམ་སྒོམ་གསུམ་གྱི་ཡོན་ཏན་མེད་པར་ཡོད་པར་
བརྫུས་ནས་མི་ཆོས་བླ་མའི་བརྫུན་ཞར་དང་ཞོར་དུ་འཆད་ནས་སྡོམ་པ་རྩད་ནས་བརླག་
པ་འདི་ནམ་ཡང་མི་བྱ་བའི་དམ་དྲུག་པར་བཅས་པ་སྟེ།
436

རང་གཞན་ལ་གཏན་གྲོས་གདམས་ངག་གི་ཚུལ་དུ་བརྗོད་པའི་ཕྲེང་བ་སྙིང་གི་བདུད་རྩི།

སྒོ་གསུམ་ཐ་མལ་བག་ཡངས་མི་བཏང་བར།།
རང་ཉིད་ཡིད་ཆེས་གཞན་ལ་དང་བ་འདྲེན།།
བདག་བསྟོད་གཞན་སྨོད་ང་རྒྱལ་ཕྲག་དོག་དང༌།།
ཚུལ་ལྟར་འཆོས་བས་གཞན་དག་བསླུ་མི་བྱ།།
མདོར་ན་བདག་སྐྱིད་སྡུག་ལེགས་ཉེས་ཅི་ལྟར་བྱུང་ཡང་བློ་བླ་མ་དཀོན་མཆོག་
ལ་བཀལ། ཤི་མ་ཤི་མེད་བར་ཆོས་བྱ། སྤྱོད་ལམ་དལ་བྲེལ་མེད་པར་ཆོས་བྱ།
རེས་བྱ་རེས་འཇོག་མེད་པར་ཆོས་བྱ། ཉམས་ལེན་གྱི་མཐིལ་མོས་གུས་བྱང་སེམས་
བསྒོམ། དགེ་སྦྱོར་གྱི་མཐིལ་རང་སེམས་བསྲུང༌། འགྲོ་དོན་གྱི་མཐིལ་བསྔོ་བ་དང་
སྨོན་ལམ་འདེབས། སྐད་ཅིག་མའི་ཉམས་ལེན་ལ་འདི་ཕྱི་བར་དོ་གསུམ་གྱི་གནད་
གོ་ཆོད་པར་བྱེད་དེ། དྲན་པ་དང་ཤེས་བཞིན་གྱི་ངང་ནས་མི་ཚེ་འགྱོད་མེད་ཅིག་བསྒྲུབ་
པར་དམ་བཅའ་བདུན་པ་སྟེ།
ཕ་མའི་ངོར་ཡང་སྡིག་པའི་ལས་མི་བྱེད།།
སྲོག་གི་ཕྱིར་ཡང་དཀོན་མཆོག་གསུམ་མི་སྤང༌།།
གཤེད་མས་བརྡུང་ཡང་དྲན་པའི་མདངས་མི་བསྐྱུར།།
འདི་ཕྱི་བར་གསུམ་ཆིག་དྲིལ་ཉམས་ལེན་
ཞེས་དམ་བཅའ་བྱ་བདུན་མ་འདི་ཁ་མང་བས་མ་ཡིན། ཅོལ་ཆུང་བས་
མ་ཡིན། མཁས་ཁྱད་འདོན་པར་མ་ཡིན། མ་ནུས་ཇོ་བརྫུ་མ་ཡིན། བག་ཡངས་
སྣང་ཤས་ཀྱིས་གང་དྲན་ཀླག་ཅོར་མ་ཡིན་པར་རང་རྒྱུད་སྲ་རེངས་ཆོས་ཀྱི་འཇུར་མིག་
437

༼ཏ༽ ཤངས་ཆོས་ཀྱི་ཁྲིད་དང་བཅའ་ཡིག་མཎྜལ་གྱི་བཤད་པ་དྲིས་ལན་སོགས་ཀྱི་སྐོར།

ནས་དྲངས་ཕྱིར་ཡིན་ལགས་ན། རྒྱལ་བ་རབ་འབྱམས་ཀྱི་འཁོར་ལོའི་བདག་པོ་
སངས་རྒྱས་པདྨ་ཉིན་བྱེད་དབང་པོ་ཐུགས་རྗེ་དང་མཐུ་ཆེན་པོར་ལྡན་པ་ཁྱེད་ཀྱིས་བསམ་
དོན་མཐའ་དག་བར་ཆད་མེད་པར་སྟན་ཐོག་འདི་ཉིད་དུ་ཉམས་སུ་ལོན་པར་བྱིན་གྱིས་
རློབས་ཤིག །རེ་ས་གཞན་ན་མེད་དོ། །ཅི་མཛད་ཁྱེད་རང་མཁྱེན། སྐྱོབ་བ་ནི་ཁྱེད་
ཁོ་ན་ལགས་ལ་སྙིང་རྗེའི་ཡུལ་ནི་བདག་ཡིན་ན་འཁོར་བ་དང་ངན་སོང་གསུམ་དུ་ཨི་
བཏང་ཁྱེད་རང་མཁྱེན་ནོ། །ད་ནི་ཐུགས་རྗེས་ཟུངས་ཤིག་ལགས།
སླར་ཡང་བྱང་ཆུབ་ལམ་གྱི་རྩ་བ་དང༌།།
ཡན་ལག་མང་ཡང་ཉམས་སུ་ལེན་པ་ལ།།
མེད་ཐབས་མེད་པའི་གནད་འགག་མདོར་བསྡུས་འགའ།།
རྣམ་ཀུན་རང་དྲན་གསོ་ཕྱིར་བརྗོད་པར་བྱ།།
དང་པོ་བདག་གི་བྱ་ཆ་འདི་བཞིར་བསྡུ།།
ཐོས་པའི་གོ་བས་སྤྲོས་པ་ཕྱི་ནས་བཅད།།
བསམ་པའི་ཉམས་མྱོང་མཐིལ་ཕྱིན་རྒྱུད་ལ་བཀལ།།
སྒོམ་པའི་རྟོགས་པས་གཉིས་སྣང་ཟད་སར་བསྐྱལ།།
གནས་སྐབས་ཀུན་ཏུ་ཐ་མལ་མ་ཤོར་བྱ།།
དེ་ཡང་རྒྱུད་ལ་ཕན་ངེས་བྱ་ཚུལ་བཞི།།
ཐོས་པའྀ་དུས་སུ་ཕྱོགས་རིས་མེད་པར་བྱ།།
བསམ་པའི་དུས་སུ་ཐེ་ཚོམ་ཆོད་པར་བྱ།།
438

རང་གཞན་ལ་གཏན་གྲོས་གདམས་ངག་གི་ཚུལ་དུ་བརྗོད་པའི་ཕྲེང་བ་སྙིང་གི་བདུད་རྩི།

སྒོམ་པའི་དུས་སུ་རྟོགས་པ་ཐོབ་པར་བྱ།།
བྱ་བ་ཅི་བྱས་འགྱོད་པ་མེད་པར་བྱ།།
དེ་ལ་གལ་གནད་ཆེ་བ་རྣམ་བཞི་ནི།།
ཐོས་དུས་བློ་སྣ་རྩེ་གཅིག་བསྡུ་བ་གནད།།
སེམས་དུས་བློ་གྲོས་རྒྱ་ཡངས་བསྐྱེད་པ་གནད།།
སྒོམ་དུས་བློ་རྟོག་ཐད་ཀར་གཅོད་པ་གནད།།
དུས་ཀུན་བློ་ཐག་ཡང་ཡང་བསྟུང་བ་གནད།།
མདོ་དོན་དྲིལ་བའི་བསྟུན་པ་རྣམ་བཞི་ནི།།
ཕྱི་ཚུལ་སོ་སོར་ཐར་པའི་ཁྲིམས་དང་བསྟུན།།
ཉམས་ལེན